മലയാളം സബ്ടൈറ്റില്‍ തയ്യാറാക്കിയത്: പി പ്രേമചന്ദ്രന്‍ (ഓപ്പണ്‍ ഫ്രെയിം, പയ്യന്നൂര്‍)
- ഹായ്! - ഹായ്'.
- സുഖമാണോ? - സുഖമായിരിക്കുന്നു.
ഇത് ശരിക്കും ഞാനാണോ?
എനിക്ക് ഇത്രയും പ്രായം തോന്നുന്നുണ്ടോ?
ഞാൻ നിങ്ങളെ പത്ത് വയസ്സ് ചെറുപ്പമാക്കിയതാണ്.
എന്തിനാണ് എന്നെ അങ്ങേയറ്റത്ത് നിർത്തിയത്?
മുത്തശ്ശി, ഞാൻ നിങ്ങളെ ഒന്നാമത് നിര്‍ത്തിയതാണ്.
വേഗം അമീറ, നമ്മള്‍ വൈകി.
- ഗുഡ് ബൈ - പോയി വാ.
ജീവിതത്തിലായാലും ചിത്രലായാലും നവാറില്‍ നിന്ന് അകന്നു നിൽക്കാൻ എനിക്കാകില്ല.
ശരി.. ഞാൻ അത് പിന്നെ ശരിയാക്കിത്തരാം.
- ബൈ ഉമ്മാ. - പോയി വാ.. മോനെ.
നിരാഹാര സമരം മതിയാക്കാന്‍ ഞാന്‍ പറഞ്ഞതായി അവനോട് പറയൂ.
നമുക്ക് കഴിക്കാൻ എന്തെങ്കിലും എടുക്കാം.
ഞാൻ കഴിച്ചതാണ്.
അദ്ദേഹത്തിന് ഞങ്ങളുടെ ആശംസകൾ അറിയിക്കുക!
ഞാന്‍ ചോദിച്ചതായി പറയൂ.
ടാക്സീ.. ടൌണിലേക്കാണോ?
ഒരു സെക്കന്റ്,
വര്‍ദേ!
ഉമ്മ പറഞ്ഞത് അദ്ദേഹത്തോട് പറയരുത്, ഓ കെ?
ഓ കെ
നീയാണോ ആ തീവ്രവാദിയുടെ ഭാര്യ?
യുദ്ധത്തടവുകാരൻ എന്നാണോ താങ്കൾ ഉദ്ദേശിച്ചത്?
അയാളുമായി നിനക്കെന്താണ് ബന്ധം?
അവളുടെ അമ്മാവനാണ് അദ്ദേഹം.
അയാള്‍ നിന്റെ അച്ഛനല്ലേ?
എന്താണ് എന്റെ ഐഡിയില്‍ പറയുന്നത്?
തൊടാന്‍ പാടില്ല!
ഈ വഴിയേ.
നീ ഓ കെ യല്ലേ?
തികച്ചും.
എങ്ങിനെയായാലും ഇതല്‍പ്പം 'ഹോട്ടാ'ണ്.
ആളുകൾ തുറിച്ചു നോക്കുന്നു... മതി അമീറ.
മതി മോളെ.
ഏതാണ്ട് പൂർത്തിയാവുന്നുണ്ട്...
അത്രയും മതി.
അതാ അവിടെയുണ്ട്!
ഉപ്പാ, ഞാൻ പറയുന്നത് കേൾക്കുന്നുണ്ടോ?
നിന്നെ എനിക്ക് വല്ലാതെ മിസ്സാകുന്നു.
ഞങ്ങൾക്ക് നിങ്ങളെയും മിസ്സ് ചെയ്യുന്നു.
നിങ്ങള്‍ വല്ലാതെ മെലിഞ്ഞു.
ഇതൊരു ഭക്ഷണക്രമമായി കണ്ടാല്‍ മതി.
എല്ലാം എങ്ങനെപോകുന്നു?
ഉമ്മയ്ക്ക് സുഖമാണോ? ബാസൽ? സയീദ്?
എല്ലാവരും സുഖമായിരിക്കുന്നു. എല്ലാവരും അന്വേഷണം പറഞ്ഞിട്ടുണ്ട്.
സയീദിനെ അധികം കാണാറില്ല.
അവർ അവന്റെ കാറിൽ ബോംബെറിഞ്ഞത് മുതല്‍ അവന്‍ ഒളിവിലേക്കുമാറി.
നിങ്ങൾക്ക് ആശംസകൾ അറിയിക്കാൻ അദ്ദേഹം ഇപ്പോഴും വിളിച്ചിരുന്നു.
ഞങ്ങളുടെ ചില നിബന്ധനകൾ അവർ അംഗീകരിച്ചതായി
എല്ലാവരോടും പറയൂ.
അതിനാൽ ഞങ്ങൾ നിരാഹാരസമരം അവസാനിപ്പിക്കുകയാണ്.
- ദൈവമേ നന്ദി. - ദൈവമേ നന്ദി.
ഞാൻ വല്ലാതെ വിഷമിച്ചിരിക്കയായിരുന്നു.
നിങ്ങൾ രണ്ടുപേരെ ചൊല്ലിയും.! ഇവളും നിരാഹാരത്തിലായിരുന്നു.
വേണ്ട എന്ന് ഞാൻ പറഞ്ഞതല്ലേ?
അങ്ങിനെ ചെയ്യില്ലെന്ന് രണ്ടുപേരും ഉറപ്പും നല്‍കിയിരുന്നു. എന്നിട്ടും കേട്ടില്ലാ?
ഉപ്പാ വിശന്നിരിക്കുമ്പോൾ ഞാൻ എങ്ങനെ ഭക്ഷണം കഴിക്കും?
അതുകൊണ്ടാണ് ഞങ്ങൾ അവരുമായി ഒത്തുതീർപ്പുണ്ടാക്കിയത്.
ഇനി പുറത്തുള്ളവരെ ആരെയും ഞങ്ങളോടൊപ്പം ചേര്‍ക്കുകയോ ഞങ്ങളെ ഉപദ്രവിക്കുകയോ ചെയ്യില്ല.
കൂടുതൽ തവണ ബന്ധുക്കള്‍ക്ക് സന്ദർശനാനുമതിയും സമ്മതിച്ചു.
ശരിക്കും?
തൽക്കാലത്തേക്ക് മാത്രം.
ഒന്നുമില്ലാത്തതിനേക്കാൾ നല്ലതാണ്.
വൗ!
നമ്മളെ നീ ഹവായിയിലേക്ക് കൊണ്ടുപോയല്ലോ!
അതിശയകരമായിരിക്കുന്നു!
നിങ്ങളെടുക്കുന്നതിനേക്കാള്‍ നല്ല ചിത്രങ്ങളെടുക്കും ഞാനിപ്പോള്‍.
വയസ്സായ ഉപ്പയുമായി അവള്‍ തന്നെത്തന്നെ താരതമ്യം ചെയ്യുന്നത് കണ്ടോ!
എന്റെ പഴയ ക്യാമറയും നിങ്ങളുടെ ഫാൻസി സാങ്കേതികവിദ്യയും തമ്മിലാണ് പോരാട്ടം.
അതത്ര ന്യായമല്ല!
അതെല്ലാം വെറും ഒഴികഴിവുകളാണ്..
കേൾക്കുക,
അടുത്തതവണ നമുക്ക് ബഹാമസിലേക്ക് പോകാം. വർദായെ നമ്മളോടൊപ്പം ചേര്‍ക്കുന്നില്ലേ?
എന്നെയോ?
ഇവൾ എന്നെ ഒരു ചിത്രത്തിലും ഉൾപ്പെടുത്തില്ല!
ഉമ്മാ എപ്പോഴും എന്നോടൊപ്പമില്ലേ.
അച്ഛനും മകൾക്കും മാത്രമായി കുറച്ച് സമയം ആയിക്കൂടെ?
ഈ പ്രാവശ്യം മാത്രം, അവളും നമ്മളോടൊപ്പം ചേരട്ടെ. അത് റൊമാന്റിക് ആക്കണം.
റൊമാന്റിക്? നിങ്ങള്‍ പരസ്പരം ചുംബിക്കുന്നത് പോലെ ആക്കട്ടെ?
എന്തുകൊണ്ട് പാടില്ലാ!
ഒരുകാര്യം...
നമുക്ക് മറ്റൊരു കുട്ടികൂടിയുണ്ടാകാൻ ഇപ്പോള്‍ അവസരമൊത്തുവന്നിട്ടുണ്ട്.
ശരിക്കും?
അതിന് ഇസ്രായേലികൾ അനുവദിക്കുമോ?
നിരാഹാര സമരത്തിന് ശേഷം അവർ സുരക്ഷാ ഏര്‍പ്പാടുകളില്‍ ഇളവ് വരുത്തിയിട്ടുണ്ട്.
ഇത്രയും വർഷങ്ങൾക്ക് ശേഷമോ?
ഈ അവസരം ഇനി ഒരിക്കലും കിട്ടണമെന്നില്ല.
ഈ സന്ദര്‍ഭത്തില്‍ നമ്മള്‍ കുഞ്ഞിനെ എപ്രകാരം റജിസ്റ്റർ ചെയ്യും?
എന്റെ സഹോദരങ്ങളുടെ പേരിൽ. ബാസൽ അല്ലെങ്കിൽ സയീദ്.
തീർച്ചയായും, ഉപ്പാ അങ്ങിനെ ആഗ്രഹിക്കുന്നെങ്കിൽ. ശരിയല്ലേ?
ഇല്ല മോളെ.
ഇതില്‍ വർദയുടെ തീരുമാനമാണ് പ്രധാനം. അവൾക്ക് മാത്രമേ ഇതില്‍ തീരുമാനമെടുക്കാൻ കഴിയൂ.
നമുക്ക് അമീറ മാത്രം മതിയല്ലോ, പോരെ?
തീർച്ചയായും.
നീ ആഗ്രഹിക്കുന്നതുപോലെ.
നിന്റെ അമ്മാവനെ വിളിക്കൂ.
ഉമ്മാ വിളിച്ചാല്‍ മതി!
ബാസൽ?
ഞങ്ങൾ ഇറങ്ങി, നിങ്ങൾ എവിടെയാണ്?
ഓ കെ.
റിമ, മുത്തേ, ദയവായി ഞങ്ങളെ സഹായിക്കുമോ?
- ഹായ് ഉമ്മാ. - ഹലോ.
- ഞാൻ നിങ്ങളെ സഹായിക്കാം. - മനസ്സിലായി.
പറയൂ അമീറ, അവർ ശരിക്കും നിരാഹാരസമരം അവസാനിപ്പിച്ചോ?
അതെ, അവർ അവസാനിപ്പിച്ചു.
ഇതാ, ടി വി ഓഫാക്കൂ! അവൻ പറഞ്ഞതെല്ലാം എന്നോട് അതുപോലെ പറയൂ.
എന്തിനാ?
നിങ്ങൾക്ക് ഉറങ്ങേണ്ട സമയമായി.
വേഗം ഉറങ്ങാന്‍ പോകൂ.
എന്തൊരു നരകമാണിത്...
വിവാഹ ടേപ്പിലാണോ റെക്കോർഡുചെയ്‌തത്!
ആരാണ് ഇത് ചെയ്തത്?
VCR റിമോട്ട് തൊടരുതെന്ന് ഞാൻ പറഞ്ഞതല്ലേ?
ആരാണിത് ചെയ്തത്?
എന്റെ കയ്യില്‍നിന്നും അറിയാതെ പറ്റിപ്പോയതാണ്.
അല്ല, അത് അവരിൽ ആരോയായിരുന്നു.
പോട്ടെ അമീറ.
അല്ല, ഇതത്ര ചെറിയകാര്യമല്ല.
റിമ, കുട്ടികളെ കിടക്കയിൽ കിടത്തൂ.
ഇനി ഒരു നല്ല ചിരിവരട്ടെ.
ഗംഭീരമായി, ഇനി അടുത്തത്.
എനിക്കൊരു ഉപകാരം ചെയ്യണം...
നിന്റെ മുഖം ഞാന്‍ ഫോട്ടോഷോപ്പിള്‍ തൊടൂല.
ഞങ്ങൾക്കെല്ലാവർക്കുമായി ഒരുപകാരം ചെയ്യൂ, അവളെ ക്രോപ്പ് ചെയ്ത് കളയൂ.
അല്ല, എന്നെ ടോം ക്രൂസിന്റെ അടുത്ത് നിർത്തൂ.
ആരാണ് ടോം ക്രൂസ്?
എന്നെ നല്ല ഭംഗിയാക്കില്ലേ?
തീര്‍ച്ചയായും സർ.
നിങ്ങൾ ഇപ്പുറത്തേക്ക് നില്‍ക്കുമോ?
തീർച്ചയായും.
റെഡി?
ദയവായി ഒരുമിച്ചുനില്‍ക്കുക.
സാർ മുന്നോട്ട് വരൂ.
മിസ്റ്റർ. ഹാനി?
ശരി വരുന്നു.
ഞങ്ങൾ റെഡിയായി.
ശരി.
- അദ്ദേഹം എന്താ പറഞ്ഞത്? - ആര്?
- മിസ്റ്റർ ഹാനി? - എന്തിനേക്കുറിച്ച്?
ഉപ്പായ്ക്ക് ഒരു കുഞ്ഞുവേണം എന്നതിനെപ്പറ്റി...
നീ എന്നെ ചോദ്യം ചെയ്യുകയാണോ?
ഉമ്മാ അദ്ദേഹത്തോട് പറഞ്ഞില്ലെങ്കിൽ ഞാൻ പറയും.
നിങ്ങൾക്ക് അദ്ദേഹത്തെ വിശ്വസമാണെന്ന് എനിക്കറിയാം.
എനിക്ക് ഒരു കുട്ടിയെ ആവശ്യമില്ലെന്ന് നിനക്ക് തോന്നുന്നുണ്ടോ? എനിക്ക് വീണ്ടുമത് ഒറ്റയ്ക്ക് താങ്ങാന്‍ കഴിയില്ല.
ഉപ്പ ഒറ്റയ്ക്കാണ്. ഇനി എക്കാലവും ഒറ്റക്കായിരിക്കുകയും ചെയ്യും.
ആ തോന്നലില്‍ നിന്നും നമുക്ക് ഉപ്പയെ എങ്ങനെ രക്ഷിക്കാന്‍ കഴിയും?
എന്നെക്കുറിച്ച് നീ ചിന്തിക്കുന്നേയില്ലേ, അമീറ?
നീ എന്നെക്കുറിച്ച് ഒട്ടും വേവലാതിയില്ല, അല്ലേ?
നിങ്ങളെക്കുറിച്ച് നിങ്ങള്‍തന്നെ ഇഷ്ടംപോലെ ചിന്തിക്കുന്നുണ്ടല്ലോ?
അമീറ എവിടെ?
എന്താണ് പ്രശ്നം?
എന്ത് പറ്റി, വർദാ?
"അമീറ നവാർ"
അത് എന്റെ ജീൻസിലും വരയ്ക്കുക.
എങ്കില്‍ അമ്മാവൻ സയീദിന് നമ്മളെ എളുപ്പം കണ്ടുപിടിക്കാം.
അയാളത് ചെയ്യില്ല.
ആ "N" എനിക്ക് ഒരു "Z" ആയി തോന്നുന്നു. "Z" എന്നാല്‍ സിയാദ്
അപ്പോള്‍ "എ"യോ?
അതൊരു തമാശയാണ്. എന്തായാലും നിങ്ങളുടെ പേര് അറബിയിലാണല്ലോ.
അദേഹം കണ്ടുപിടിക്കട്ടെ!
നമ്മള്‍ വിവാഹം കഴിക്കും, കുട്ടിയുണ്ടാകും, അപ്പോള്‍ നിന്റെ ഉപ്പായ്ക്ക് സന്തോഷമാവും.
നിനക്കറിയാമോ, നിന്റെ ഉമ്മ പറഞ്ഞത് ശരിയാണ്.
നിന്റെ കുട്ടിയെ മറ്റൊരാളുടെ പേരില്‍ രജിസ്റ്റര്‍ ചെയ്യുന്നത് സങ്കൽപ്പിച്ചു നോക്കിയേ!
ശരിക്കും?
എങ്കില്‍ ശരിയായ പേരില്ലാത്തതും ഇസ്രായേലിന്റെ അംഗീകാരം ഇല്ലാത്തതും നല്ലതല്ലേ?
സ്വന്തമായി ഐഡിയോ യാത്രകളോ ജയിൽ സന്ദർശനാവകാശമോ ഇല്ലാതെ ജീവിക്കുന്നത്!
നീ കേട്ടോ അത്?
- ഒരു ഡ്രോൺ. - എവിടെ?
- നിനക്കത് കാണാൻ കഴിയില്ല. - അത് ബോംബ് ഇടുമോ?
ചിലപ്പോൾ ഫോട്ടോ എടുക്കാന്‍ മാത്രമാവും
നീ എന്താ ഈ ചെയ്യുന്നത്?
ഫോട്ടോക്കായി പോസ് ചെയ്യുന്നു.
ചെയ്യൂ!
മോശം ചിത്രമായാല്‍ നിനക്ക് ദേഷ്യംവരുമെന്ന് എനിക്കറിയാം.
പുഞ്ചിരിക്കൂ!
വാ !
പെഡലിൽ നിന്ന് കാൽ എടുക്കൂ !
മതി! നീ ഓടിച്ചോളൂ!
ചുമ്മാ ടെന്‍ഷനടിക്കാതെ എടുക്കൂ...
ഇത് ഗംഭീരസംഭവമാണ്!
ഞങ്ങളോട് ക്ഷമിക്കണേ, ഡ്രൈവിംഗ് വിദ്യാർത്ഥി കടന്നുവരുന്നുണ്ട്!
നന്ദി, സർ. ഞങ്ങൾക്ക് വേണ്ടി പ്രാർത്ഥിക്കുക!
ഞാൻ ഓടിക്കാനാണ് പറഞ്ഞത്, കുലുക്കാനല്ല. പെഡലിൽ നിന്ന് കാലെടുക്കൂ!
- ഇപ്പോൾ ക്ലച്ചില്‍ ചവിട്ടു.! - നമ്മള്‍ ഇപ്പോള്‍ എവിടെയെങ്കിലും അടിച്ചുതകരും!
ആ കാറിൽ നിന്ന് അല്‍പ്പം അകലെക്കൂടി പോകൂ.
ശരി.
അവർ എന്നെ തുറിച്ചു നോക്കുന്നുണ്ട്
ഇല്ല, എന്റെ നേരെയാണ്! ഒരുപക്ഷേ ഭ്രാന്തൻ ടാക്സി ഡ്രൈവർ എന്ന് ചിന്തിക്കുന്നുണ്ടാവും.
പതുക്കെ.
ശരി
ആരെങ്കിലും വിഷമിക്കുമ്പോൾ നമ്മൾ അവരെ സമാധാനിപ്പിക്കുകയാണ് വേണ്ടത്..
അവർക്ക് പറ്റാത്തത് ചെയ്യാൻ നമ്മളവരെ നിർബന്ധിക്കരുത്.
നിനക്കറിയാമോ, നിന്റെ അച്ഛന്‍ തടവിലായതിനു ശേഷം പോലും അദ്ദേഹത്തെ വിവാഹം ചെയ്യാന്‍ നിന്റെ ഉമ്മ സമ്മതിച്ചു.
അവർ തമ്മിൽ പരിചയം പോലുമില്ലായിരുന്നു.
നിങ്ങളുടെ ഉമ്മ നയിക്കുന്നത് ഒരു പാതി ജീവിതമാണ്.
അങ്ങിനെയെങ്കില്‍ എന്റെ ഉപ്പ ജീവിക്കുന്നേയില്ല.
അദ്ദേഹത്തിനുവേണ്ടി നാം മറ്റെല്ലാം ത്യജിക്കണം. കാരണം നമുക്കുവേണ്ടി ഉപ്പ വലിയ ത്യാഗം ചെയ്തിട്ടുണ്ട്.
സയീദ് അമ്മാവന്‍ ഉണ്ടോ?
ഉണ്ട്
"സ്വാതന്ത്ര്യ സമര സേനാനി സയീദ് ഹസ്സൻ ഔദ"
മാമനെ ഇപ്പോള്‍ കാണാറേയില്ല.
അമീറ, എന്റെ രാജകുമാരീ..
സുഖമല്ലേ?
സയീദ്, നിനക്ക് പ്രിയപ്പെട്ട വിഭവങ്ങളാണ് ഇന്നുണ്ടാക്കുന്നത്.
നന്ദി ഉമ്മാ.
അവരെ നോക്കൂ...
ഉമ്മയോട് നിനക്ക് കുറച്ചുകൂടി സ്നേഹത്തോടെ പെരുമാറിക്കൂടെ.
കുട്ടിയെ എന്റെ പേരിൽ രജിസ്റ്റർ ചെയ്യാമെന്ന് ഞാൻ അവളോട് പറഞ്ഞു.
അല്ലെങ്കിൽ എന്റെയും റീമയുടേയും പേരില്‍.
എന്താ നിങ്ങൾ അതെന്നോട് ചോദിക്കാത്തത്?
അതിനു നിനക്കെന്തിന് പ്രയാസം?
അത് തീരുമാനിച്ചുകഴിഞ്ഞു. ഞാനും നാദിയയും അത് ഉറപ്പിച്ചു.
നീ പുതിയ എൽ ഡി ക്യാമറ കണ്ടിരുന്നോ? അതൊരു ഗംഭീര സംഭവമാണ്.
ഞാനത് ഓൺലൈനിൽ കണ്ടിരുന്നു.
എന്നാല്‍ ഇനിയൊരു ക്യാമറാബാഗിനായി തിരയാൻ തുടങ്ങിക്കോളൂ.
അതെന്തേ?
കാനഡയിൽ നിന്നും വരുന്ന ഒരു സുഹൃത്തിനോട് ഞാനത് വാങ്ങാൻ പറഞ്ഞിട്ടുണ്ട്
അതിനുമുന്‍പേ, ഉമ്മയുമായി സംസാരിച്ചുകൊണ്ട് സ്നേഹത്തിലാവുക.
മുഹമ്മദ്.
ഹലോ, പൊന്നേ..
എങ്ങനെയിരിക്കുന്നു നിങ്ങള്‍?
ഞാൻ വീണ്ടും ആലോചിച്ചു, നിങ്ങളുടെ ആഗ്രഹം ഇപ്പോള്‍ എന്റേതുമായി.
എന്താണ്?
ഒരു കുഞ്ഞ്.
ശരിക്കും?
ഉറപ്പാണോ?
അതെ.
എന്താണ് നിന്റെ മനസ്സ് പെട്ടെന്ന് മാറാന്‍?
അമീറ താമസിയാതെ അവളുടെ മാത്രം ലോകത്തിലാകും, പിന്നെ തനിച്ചായിരിക്കാൻ എനിക്കാവില്ല.
എനിക്ക് നിര്‍ത്താന്‍ സമയമായി, ആരോ വരുന്നുണ്ട്!
ഓ കെ
ഡെലിവറി സമയത്ത് പണം നൽകാം.
ഇവിടുന്ന് മാറണം... ഇസ്രായേലികൾക്ക് നിങ്ങളെ എളുപ്പത്തില്‍ കണ്ടെത്താൻ കഴിയും.
ബീജം അവിടുന്ന്എടുക്കാൻ എന്റെ അനിയന്‍ ബാസൽ നിങ്ങളെ കാണും.
ഒരിക്കൽ ഒരാൾ സമാധാനമായി ഉറങ്ങുകയായിരുന്നു...
പെട്ടെന്ന് ഒരു പാമ്പ് പുറത്തേക്കൊരു ചാട്ടം!
ഇനിയും.. ഇനിയും...
ഒരു നിമിഷം...
നീ ഫ്രീയാണോ?
റെഡിയാണോ?
അതെ.
- ഒറ്റ സെക്കന്റ്. - ശരി.
നീ കണ്ണെഴുതിയിട്ടുണ്ടോ?
ഉണ്ട്.
മുടി അഴിച്ചിട്ടിട്ടില്ലേ?
ഉണ്ട്.
ഞാൻ എന്നോടുതന്നെ പറയുമ്പോലെയുണ്ട്
അല്ല, ഞാൻ കേള്‍ക്കുന്നുണ്ട്.
ഇതൊന്നും ചെയ്യാതെതന്നെ എനിക്ക് വേണമെങ്കില്‍ ബീജം അയക്കാം.
അങ്ങിനെവേണ്ട.
നമ്മുടെ കുഞ്ഞിനെ യഥാർത്ഥ വികാരങ്ങളിൽ നിന്ന് ഗർഭം ധരിക്കണമെന്നാണ് എന്റെ ആഗ്രഹം.
അപ്പോൾ പിന്നെ എന്താണ് പ്രശ്നം?
എങ്കില്‍ ഞാന്‍ ഫോൺ വെക്കാം.
വേണ്ട...
നില്‍ക്കൂ.
ഞാൻ പെട്ടെന്ന് ആശയക്കുഴപ്പത്തിലായി...
എനിക്കിത് വേണം, പക്ഷേ എനിക്ക് പേടിയാണ്.
എനിക്ക് അറിയാം പൊന്നെ.
ഇത് നിന്റെ തീരുമാനമാണ്. മറ്റാരുടെയും നിര്‍ബന്ധമല്ല.
എനിക്ക് നിങ്ങളോട് കുറച്ച് കാര്യങ്ങൾ ചോദിക്കാമോ?
തീർച്ചയായും.
എന്തുകൊണ്ടാണ് നിങ്ങൾ ഇപ്പോള്‍ കുട്ടികളുണ്ടാകാൻ ആഗ്രഹിക്കുന്നത്?
ഞാൻ ഉദ്ദേശിച്ചത്...
ഒരു പിതാവായിരിക്കുക എന്നതിന്റെ യഥാര്‍ത്ഥ അനുഭവം നിങ്ങൾക്ക് ഒരിക്കലും ഉണ്ടായിട്ടില്ല.
എന്നെ തെറ്റിദ്ധരിക്കരുത്, ഞാൻ വെറുതെ...
അത് വിഷയമാക്കേണ്ട, മറന്നേക്കുക.
നവാര്‍..
വിഷമിക്കല്ലേ.
നവാര്‍..!
പ്രയാസപ്പെടല്ലേ..
ഞാൻ സ്കൂളിൽ പഠിക്കുമ്പോൾ,
എനിക്ക് നിങ്ങളോട് വല്ലാത്തൊരാരാധന ഉണ്ടായിരുന്നു.
നിങ്ങളായിരുന്നു ഏറ്റവും സുന്ദരനായ സ്വാതന്ത്ര്യ സമരപ്പോരാളി.
ഞാൻ നിങ്ങളെ ബേക്കറിയിൽ എത്തുമ്പോള്‍ നോക്കിനില്‍ക്കുമായിരുന്നു.
ഒരിക്കൽ ഞാൻ നിങ്ങളുടെ പുറകിലായി വരിയിൽ നിൽക്കുന്നുണ്ടായിരുന്നു.
ആരോതള്ളിയപ്പോള്‍ പെട്ടെന്ന് നിങ്ങൾ എന്നിലേക്ക് ചാഞ്ഞു, ഞാൻ വേച്ചുവീഴാനൊരുങ്ങി.
അപ്പോള്‍ നിങ്ങള്‍ എന്റെ കൈയില്‍ മുറുകെപിടിച്ചു.
അന്നോടെ ഞാൻ ആ കൈ കഴുകുന്നത് നിർത്തി.
നീ കാര്യമായി പറയുകയാണോ?
നമ്മൾ വിവാഹത്തിനു മുമ്പ് പരസ്പരം സ്പർശിച്ചിട്ടുണ്ടായിരുന്നോ?
ഒരിക്കല്‍.
എനിക്ക് കുഞ്ഞുവേണമെന്നതിന്റെ കാര്യം......
ഈ ജയിലിൽ നിന്ന് സ്വതന്ത്രമാവുന്ന എന്റെ ചെറിയൊരു ഭാഗം പോലും.....
ഞാന്‍ സ്വതന്ത്രനാകുന്നപോലെ ഒരു വികാരം എന്നിലുണ്ടാക്കുന്നു.
ഞാനിപ്പോല്‍......
നിങ്ങളുടെ അടുത്തുണ്ടെങ്കില്‍ നിങ്ങള്‍ എന്നെ എന്താചെയ്യുക?
നിന്റെ ശരീരത്തിലെ ഓരോ ഇഞ്ചും ഞാൻ ചുംബനം കൊണ്ടുമൂടും.
ഞാൻ ഇപ്പോൾ തയ്യാറാണ്.
ഞാനും.
നീ മെസ്സിയാണെന്നാ വിചാരം!
ഞങ്ങൾ അത് വേർതിരിച്ചെടുത്തു, എല്ലാം തയ്യാറായി കഴിഞ്ഞു.
- ഡോക്ടർ ഫാരിസ് ഇല്ലേ? - അദ്ദേഹം ഏകദേശം 10 വർഷം മുമ്പ് വിരമിച്ചു.
അദ്ദേഹം മിടുക്കനായ ഡോക്ടറായിരുന്നു. നിന്നെ ഉമ്മയുടെവയറ്റില്‍ എത്തിച്ചതും അദ്ദേഹമായിരുന്നു, അമീറ.
വിഷമിക്കേണ്ട, നിങ്ങൾ ഇപ്പോഴും വിദഗ്ദരുടെ കൈകളില്‍ തന്നെയാണ്.
ആദ്യം, ഞങ്ങൾ സാമ്പിൾ പരിശോധിക്കുന്നു,
എന്നിട്ട് ഡി എൻ എ യുമായി ഒത്തുനോക്കും..
എല്ലാം പരിശോധിച്ച ശേഷമാണ്, ബീജസങ്കലനം നടത്തുക.
ഇന്‍ജക്ഷനായി ഞാൻ സൂചി കരുതണോ?
വേണ്ട, ഡി എൻ എ ടെസ്റ്റ് വായിനിന്നും നീരെടുത്താണ്.
അത്ര പ്രയാസമൊന്നുമുണ്ടാവില്ല, ഇപ്പോൾ തന്നെ നടക്കുമോ?
ബാസൽ, എവിടെയാണ്?
ഞാൻ ഇവിടെയുണ്ട്.
ബാസൽ!
ഇവിടെ ആണുള്ളത്.
ഇവിടെ വരൂ.
നന്ദി.
അഭിനന്ദനങ്ങൾ.
അഭിനന്ദനങ്ങൾ മോളെ.
ദൈവം നിന്നെ അനുഗ്രഹിക്കട്ടെ.
അമ്മാവൻ അയച്ച കുഞ്ഞാണോ അത്?
അത് എന്താണ് വയറ്റിൽ ഇല്ലാതിരുന്നത്?
എല്ലാവരും ഇറങ്ങൂ, ഈ മുറി വൃത്തിയാക്കണം.
തീർച്ചയായും.
ഡോക്ടർ അങ്ങനെ പറഞ്ഞോ?
എന്നെ ഉമ്മയുടെ വയറ്റിലെത്തിക്കുമ്പോഴും ഇത്തരം പരിശോധനകളും മറ്റും ഉണ്ടായിരുന്നോ?
കുട്ടികൾ മടുത്തെന്നു തോന്നുന്നു.
നമ്മള്‍ ആശുപത്രിയിലാണ് മോളെ!
എന്താണ് നടന്നുകൊണ്ടിരിക്കുന്നത്? നവാർ രണ്ടുതവണ വിളിച്ചിരുന്നു
എനിക്കറിയില്ല...
അവിടെ പോയി ചോദിക്കൂ.
- ക്ഷമിക്കണം, എന്താണ് ഇത്രയും സമയം എടുക്കുന്നത്? - അതാ ഡോക്ടർ വരുന്നു.
താമസിച്ചതിന് ക്ഷമിക്കണം. എനിക്ക് റിസള്‍ട്ട് രണ്ടുതവണ പരിശോധിക്കേണ്ടിവന്നു.
ശ്രീമതി വർദയോട് എനിക്ക് സ്വകാര്യമായി സംസാരിക്കാമോ?
ഉപ്പ ഫോണിലുണ്ട്.
അദ്ദേഹത്തോടും സംസാരിക്കണം. ദ യവായി ഫോൺ അവര്‍ക്ക് കൊടുക്കൂ.
ഇവള്‍ എന്റെ മകളാണ്, അവളും എന്റെ കൂടെ വേണം.
വേണ്ടെന്നാണ് ഞാൻ പറയുക, ഇത് വളരെ സെൻസിറ്റീവായ കാര്യമാണ്.
മോളെ, സ്പീക്കർഫോണിൽ ഇടൂ.
ഞങ്ങൾക്കിടയിൽ രഹസ്യങ്ങളൊന്നുമില്ല. അമീറ, അവിടെയുണ്ടാവണം.
ശരി, ഇതുവഴി വരൂ.
എന്താണ് സംഭവിച്ചത്?
ഞങ്ങൾക്ക് ഈ ബീജം ഉപയോഗിക്കാൻ കഴിയില്ല.
വഴിയിൽ വെച്ച് അത് നശിച്ചോ?
ഇല്ല, പക്ഷേ...
മിസ്റ്റർ നവറിന്... ഹൈപ്പോഗൊനാഡിസം
അദ്ദേഹത്തിന് കുഞ്ഞുങ്ങളുണ്ടാവില്ല.
ഷണ്‌ഡനോ?
അദ്ദേഹം ഇപ്പോള്‍ അങ്ങിനെയായതാണോ?
അദ്ദേഹത്തിന്റെ കാര്യത്തിൽ, ഇത് ജന്മനാ ഉള്ള വൈകല്യമാണ്.
എന്തൊരു മൈരാണിത്? നിങ്ങൾ ഒരു ഡോക്ടറാണോ?
ആ സാമ്പിൾ വഴിയില്‍വെച്ച് നശിച്ചിരിക്കും!
നവാര്‍...
ഇത് അസംബന്ധമാണ്!
അതെങ്ങനെ അങ്ങിനെയാവും? ഞാൻ അദ്ദേഹത്തിന്റെ മകളാണ്.
അത് ഇതുമായി ബന്ധപ്പെട്ടകാര്യമല്ല.
ഇല്ലേ, അതിന് ഇതുമായി ബന്ധമില്ലേ?
അത് എന്റെ വെറും അഭിപ്രായമല്ല. പരിശോധനാ ഫലമാണ്.
ഞങ്ങൾ ഒന്നിലധികം തവണ പരിശോധിച്ചു... ഒരേ റിസള്‍ട്ട് തന്നെയാണ് എല്ലായ്പ്പോഴും കിട്ടിയത്.
ഡി എൻ എ ടെസ്റ്റ് ഉണ്ടല്ലോ! നിങ്ങൾ പറഞ്ഞത് തെറ്റാണെന്ന് അത് തെളിയിക്കും.
ശരിയാണ്, പക്ഷേ അതിനു നമുക്ക് അദ്ദേഹത്തിന്റെ ഉമ്മയെടേത് കൂടി നോക്കേണ്ടിവരും.
അതെന്തിന്?
ഇവളുടെത് പൊരുത്തപ്പെടുന്നില്ലെങ്കിൽ...
അതിനർത്ഥം, നിങ്ങൾ ചെയ്യേണ്ടത് ...
അവരോട് പറയൂ.
എന്താണ് പറ്റിയത്?
എപ്പോഴാണ് ഈ റിസള്‍ട്ട് ലഭിക്കുക?
കുറഞ്ഞത് രണ്ട് ദിവസമെങ്കിലും എടുക്കും. ദയവായി ഇങ്ങോട്ട് മാറിനില്‍ക്കുമോ?
നിങ്ങളുടെ വായ ഒന്നു തുറക്കൂ.
വഴിയിൽ സാമ്പിൾ നശിച്ചുവെന്ന് വ്യക്തമാണ്.
അവർക്ക് വീണ്ടും പണം നൽകരുത്.
ഓരോ യാത്രയ്‌ക്കുമല്ല, ഓരോ കുഞ്ഞിനുമാണ് നമ്മള്‍ പണം നൽകുന്നത്.
നമ്മളെ ഷണ്ഡന്മാരാക്കാന്‍ അവർ ഭക്ഷണത്തിൽ എന്തൊക്കെയോ ചേര്‍ക്കുന്നുവെന്നു കേള്‍ക്കുന്നുണ്ട്.
ഉദിച്ചുണരുന്ന സൂര്യനുനേര്‍ക്ക് വരൂ..
നിങ്ങളുടെ ഉത്‌പത്തി ഒരു പ്രഹേളികയാണ്
ആ ഉയര്‍ന്നതിട്ടിലേറി എഴുന്നേറ്റുനില്‍ക്കുക.
ഓ, മേരിയുടെ കുഞ്ഞേ, നിങ്ങളാണ് അത്.
ആരാണ് കവി?
അമീറ!
നീ ഇന്ന് ക്ലാസില്‍ ഒട്ടും ശ്രദ്ധിച്ചില്ല.
ക്ഷമിക്കണം സർ. എനിക്ക് നല്ല തലവേദന ഉണ്ടായിരുന്നു.
നീ ഒട്ടും വിഷമിക്കേണ്ടതില്ല.
എന്തിനാണ്?
എനിക്കെല്ലാമറിയാം.
ആ റിസള്‍ട്ട് തെറ്റാണെന്ന് എനിക്ക് ഉറപ്പുണ്ട്.
ഉമ്മാ എല്ലാം നിങ്ങളോട് പറഞ്ഞോ?
ഈ രഹസ്യം ഞാന്‍ ഒരിക്കലും മറ്റാരോടും വെളിവാക്കില്ല.
നിനക്ക് എന്താവശ്യമുണ്ടെങ്കിലും എന്നോട് ചോദിക്കാം.
ഹലോ.
ഞങ്ങൾ ആ സാമ്പിൾ അഞ്ച് ലാബുകളിലേക്ക് അയച്ചു... എല്ലായിടത്തുനിന്നും ഒരേ ഫലമാണ് കിട്ടിയത്.
അപ്പോൾ?
സാമ്പിൾ തീർച്ചയായും നവാറിന്റേതാണ്.
അത് ഉമ്മയുടെ ഡിഎൻഎയുമായി പൊരുത്തപ്പെടുന്നുണ്ട്.
അയാള്‍ക്ക് കുട്ടികളുണ്ടാവില്ല എന്നത് വ്യക്തമാണ്.
പിന്നെ എന്റെ ഡി എൻ എ യോ?
അതു നവാറിന്റെതുമായി പൊരുത്തപ്പെടുന്നില്ല.
ഒരിക്കലുമല്ല! ഇതില്‍ എന്തോ കുഴപ്പമുണ്ട്!
എന്നോട് ക്ഷമിക്കുക, ഇത് എത്രത്തോളം പ്രയാസകരമാണെന്ന് എനിക്ക് ഊഹിക്കാവുന്നതേയുള്ളൂ.
ഇല്ല, ഞങ്ങൾക്കിത് മറ്റൊരു ലാബില്‍ പരിശോധിച്ചേ തീരൂ.. വരൂ ഉമ്മാ.
ഉമ്മാ?
ഡോക്ടർ,
ഈ രഹസ്യം നമ്മൾക്കിടയിൽ സൂക്ഷിക്കാൻ കഴിയുമോ?
നിർഭാഗ്യവശാൽ, നവാറിന്റെ കുടുംബത്തിലുള്ളവര്‍...
ഒരു മണിക്കൂർ മുമ്പ് ഇവിടെ വന്നിരുന്നു.
നന്ദി.
ഉമ്മാ?
എനിക്ക് മനസ്സിലാവുന്നില്ല!
എന്തുകൊണ്ട് നമുക്ക് വേറൊരു ഡോക്ടറുടെ അടുത്ത് പോയിക്കൂടാ?
ഉപ്പാ നിരാഹാര സമരത്തിലായിരുന്നതുകൊണ്ടാകാം ആ സാമ്പിൾ മോശമായത്.
എന്നെ ഉമ്മയുടെവയറ്റിലെത്തിച്ച ഡോക്ടറെ നമ്മള്‍ക്കിതിനായി കൊണ്ടുവരാം.
ഉമ്മാ!
അത് ഉപ്പയാണ്!
ഞാൻ എടുക്കട്ടെ?
ഹലോ.
- അമീറ? - അല്ല, ഞാനാണ്, വർദ.
എന്താണ് പറ്റിയത്?
ഡോക്ടറെ കണ്ടു. അതേ റിസള്‍ട്ട് തന്നെ.
ആ സാമ്പിൾ നശിച്ചുവെന്ന് എനിക്ക് ഉറപ്പുണ്ട്. ഞാൻ നിങ്ങൾക്ക് മറ്റൊന്ന് അയയ്ക്കാം.
ഒന്നും മാറാന്‍ പോകുന്നില്ല, നവാര്‍.
നീ എന്താണ് ഉദ്ദേശിക്കുന്നത്'?
വർദേ?
നിന്റെ ഉമ്മയെ വിളിക്കൂ.
അമ്മാവൻ വന്നിട്ടുണ്ട്.
നവാറിന് കുഞ്ഞുങ്ങള്‍ ഉണ്ടാവും, അല്ലേ?
- വര്‍ദേ? - ഉമ്മാ!
- നീ വരേണ്ട! - ഇല്ല, ഞാൻ വരും.
നിനക്ക് വരാൻ പറ്റില്ല.
ബാസൽ, ദൈവത്തെ വിചാരിച്ച്..
ഇതെങ്ങിനെയാണ്‌ നമ്മള്‍ കൈകാര്യം ചെയ്യക?
അതിൽ വലിയ കാര്യമൊന്നുമില്ല.
അവൾ നിരപരാധിയാണെങ്കിൽ, എന്തുകൊണ്ട് അവൾ സ്വയം പ്രതിരോധിക്കുന്നില്ല?
നീ കേള്‍ക്കുന്നുണ്ടോ?
നവാര്‍?
ആരെയും ഉള്ളില്‍വിടില്ല.
അവളെ വിടൂ.
അമീറ!
നീ എന്താ ഇവിടെ?
അപ്പോൾ നിന്റെ ഉമ്മ...
രക്ഷപ്പെടില്ല.
നിനക്കെല്ലാമറിയാമോ?
നിങ്ങള്‍ക്കെല്ലാവര്‍ക്കും?
ഞങ്ങൾ രഹസ്യങ്ങൾ അങ്ങിനെതന്നെ സൂക്ഷിക്കും.
ആരും കണ്ടുപിടിക്കില്ല.
ആരാണ് അമീറയുടെ ഉപ്പ?
സംസാരിക്കൂ!
സുലൈമാൻ,
സഹോദരന്റെ മുന്നിൽ ഇക്കാര്യങ്ങള്‍ സംസാരിക്കാൻ അവൾക്ക് ബുദ്ധിമുട്ടായിരിക്കാം.
എനിക്ക് അവളോട് സ്വകാര്യമായി സംസാരിക്കാമോ?
ഇവിടെ മറയ്ക്കാൻ ഒന്നുമില്ല.
വർദ സംസാരിക്കും... ഇഷ്ടപ്പെട്ടാലും ഇല്ലെങ്കിലും!
ദേഷ്യപ്പെടല്ലേ സുലൈമാൻ!
- നീ ഇവിടെ നില്‍ക്കേണ്ട.. വരൂ. - നിങ്ങള്‍ അവരെ എന്താണ് ചെയ്യുന്നത്?
ജീവിച്ചിരിക്കണമെങ്കിൽ അവൾ സംസാരിക്കണം.
എന്റെ ഉമ്മ അത്തരമൊരു കാര്യം ചെയ്യുമെന്ന് നിങ്ങൾ ശരിക്കും വിചാരിക്കുന്നുണ്ടോ?
നവാർ ആണ്.
വര്‍ദീ, എല്ലാ ടെസ്റ്റുകളും നശിച്ചുപോകട്ടെ നരകത്തിലേക്ക്! നീ ഒന്നും ചെയ്തില്ല എന്ന് പറഞ്ഞാൽ മാത്രം മതി.
ഞാൻ നിനക്കായി ഈ ലോകത്തോടുതന്നെ പോരാടും, നീ നിരപരാധിയാണെന്ന് മാത്രം പറഞ്ഞാല്‍ മതി!
ഉമ്മാ, ഉപ്പയോട്‌ പറയൂ!
സംസാരിക്കൂ!
നിന്റെ മകൾ അറിയാൻ ആഗ്രഹിക്കുന്നു! നവാർ അവളുടെ ഉപ്പയാണോ?
ഓ കെ.
തീർച്ചയായും.
എനിക്ക് ഉപ്പയോട് സംസാരിക്കണം.
അമീറയ്ക്ക് നിന്നെ വേണംപോലും.
നവാര്‍?
ഹലോ?
ഹലോ.
എന്നോട് ക്ഷമിക്കണം!
ഇത് നിന്റെ തെറ്റല്ല.
എനിക്ക് ഇപ്പോഴും വിശ്വസിക്കാൻ കഴിയുന്നില്ല...
അവർ നിന്നോട് നന്നായി പെരുമാറുന്നുണ്ടോ?
ഉണ്ട്.
ഇനി ഞാൻ എന്താണ് ചെയ്യേണ്ടത്?
എനിക്കറിയില്ല.
നിന്റെ അമ്മാവന് ദേഷ്യം വന്നാൽ വർദയെ ഉപദ്രവിച്ചേക്കും.
നിനക്ക് ശരിക്കും അവളെ സഹായിക്കണമെങ്കിൽ,
സയീദിനോട് പറയൂ...
നിനക്ക് സംശയിക്കാവുന്ന ആള്‍...
സംശയമോ...?
..നിന്റെ അച്ഛനാണോ എന്ന്.
എനിക്ക് പോകണം, ആരോ വരുന്നുണ്ട്.
ഞാൻ ആദ്യം നിന്നെ ഇറക്കി വിടാം.
അവളെ വീട്ടിലാക്കണമെന്നല്ലേ സയീദ് പറഞ്ഞത്
നിങ്ങളുടെ വീട് ഇവിടെയാണല്ലോ. ഞാന്‍ പോകുന്ന വഴിയില്‍ അവളെ ഇറക്കാം.
അത് ആ കോര്‍ണറില്‍ ആണല്ലോ.
ദയവായി ഇവിടെ ഇറങ്ങൂ.
ശരി.
എനിക്ക് നിന്നെ വിടാന്‍ കഴിയില്ല.
ഞങ്ങളെ സംബന്ധിച്ചിടത്തോളം അതെല്ലാം അവസാനിച്ചു.
നമുക്ക് ഇപ്പോൾ വിവാഹനിശ്ചയം നടത്താം, കോളേജ് കഴിഞ്ഞ് വിവാഹം കഴിക്കാം.
ഞാൻ വിവാഹം കഴിക്കുന്നേയില്ല.
എന്തുകൊണ്ട്?
നിങ്ങൾ ഒരു ഹീറോയുടെ മകളെയാണ് സ്നേഹിച്ചത്
ഇപ്പോൾ ഞാൻ ഒന്നുമല്ല.
എനിക്ക് വേണ്ടിയിരുന്നത് "അമീറ"യെ യാണ്. നിന്റെ ഉപ്പയുടെ പേരല്ല.
മിസ്റ്റർ. ഹാനി?
നീയും ഉമ്മയും എവിടെയായിരുന്നു?
എന്തുകൊണ്ടാണ് നിങ്ങൾ വിവാഹം കഴിക്കാത്തത്?
എന്ത്?
നിങ്ങൾ വിവാഹിതനല്ലല്ലോ.
അത് മറ്റാരും അന്വേഷിക്കേണ്ട വിഷയമല്ല.
അത് അവനാണോ?
അതെ.
- എന്താണ് സംഭവം? - നിങ്ങൾ ഞങ്ങളുടെ കൂടെ വരുന്നു.
എവിടെ?
നിങ്ങള്‍ ഒരു ഡി എൻ എ ടെസ്റ്റ് നടത്തണം.
അയാളെ പിടിക്കൂ, വേഗം കയറൂ!
അദ്ദേഹത്തെ ഉപദ്രവിക്കരുത്!
ഒരു സാമ്യവും ഞാൻ കാണുന്നില്ല.
ഒരേ സ്‌കിൻ ടോൺ.
നിങ്ങള്‍ എന്റെ പിതാവാണോ?
അമീറ പുറത്ത് കാത്തു നില്‍ക്കൂ.
എന്റെ കെട്ടഴിക്കാൻ ഇവരോട് പറയൂ.
നിങ്ങൾക്ക് ഇദ്ദേഹത്തിന്റെ കെട്ട് അഴിക്കാൻ സാധിക്കുമോ?
ടെസ്റ്റ് കഴിഞ്ഞശേഷം.
നിങ്ങള്‍ എന്റെ ഉമ്മയോടൊപ്പം കറങ്ങുന്നുണ്ട്,
മാത്രമല്ല, എന്നെ എപ്പോഴും ഒരു മകളെ പോലെയാണ് കണ്ടിരുന്നത്.
അതൊരു ചീത്ത കാര്യമാണോ?
എന്തുകൊണ്ടാണ് നിങ്ങൾക്ക് ഈ ടെസ്റ്റ്‌ നടത്താന്‍ താൽപ്പര്യമില്ലാത്തത്?
എന്തുകൊണ്ട് പ്രിൻസിപ്പലിനെ ടെസ്റ്റ്‌ ചെയ്യുന്നില്ല? മറ്റ് രക്ഷിതാക്കളെ? ആശാരിയെ? കൊല്ലനെ?
നിങ്ങൾ എന്റെ പിതാവാണെങ്കിൽ എന്നോടത് തുറന്നു പറയൂ?
നിന്നെ വളർത്തിയതാരോ അയാളാണ് നിന്റെ പിതാവ്.
എന്നെ വളർത്തിയത് ഒരുപാട് പേരായിരുന്നു.
അപ്പോൾ അത് എന്ത് വ്യത്യാസമാണ് ഉണ്ടാക്കുന്നത്?
ബാസൽ, അവളെ പുറത്തേക്ക് കൊണ്ടുപോകൂ.
നിങ്ങൾ എനിക്ക് എന്നിട്ടും ഉത്തരം നൽകിയില്ല!
നമുക്ക് പോകാം.
ഇങ്ങുവരൂ, ഡോക്ടർ.
നിങ്ങളുടെ വായ തുറക്കൂ.
വാ തുറക്കൂ.
അത് അയാളല്ല.
അതെന്താ അങ്ങനെ?
അയാള്‍ സ്ത്രീകളില്‍ താത്പര്യമില്ലാത്തവനാണ്.
എന്ത്?
അവന്റെ ആ ടൈപ്പ് അല്ല.
ചെറുപ്പത്തിൽ, ഞങ്ങൾ എല്ലാ പെൺകുട്ടികളും അവനെ അത്രമാത്രം ആഗ്രഹിച്ചിരുന്നു.
അയാൾ ആരെയും ശ്രദ്ധിച്ചില്ല.
ഇപ്പോൾ ജർമ്മനിയിൽ താമസിക്കുന്ന അവന്റെ ഒരു സുഹൃത്തിനോട് മാത്രമാണ് അയാള്‍ക്ക് താത്പര്യമുണ്ടായത്.
അവന്റെ ഫേസ്ബുക്ക് പ്രൊഫൈലില്‍ തന്നെ സ്വവർഗ്ഗാനുരാഗിയാണെന്നുണ്ട്.
നിങ്ങൾ അർത്ഥമാക്കുന്നത് അദ്ദേഹം....?
അതെ.
നിന്റെ ഉമ്മയുടെ ചുറ്റുമുണ്ടായിരുന്ന എല്ലാവരെയും അവർ ടെസ്റ്റ്‌ ചെയ്യുകയല്ലേ?
എനിക്കറിയില്ല.
അപ്പോള്‍ ബാസലിന്റെ കാര്യമോ?
എന്ത്?
എന്തുകൊണ്ട് ബാസലായിക്കൂടാ എന്ന് ആളുകൾ ചിന്തിക്കില്ലേ.
അയാള്‍ നവാറിന്റെ സഹോദരനാണ്...
പക്ഷേ, വർദയോടൊപ്പം ഒരേ വീട്ടിൽ താമസിക്കുന്നയാള്‍!
അമീറ, അവർ നീ പറയുന്നത് കേള്‍ക്കും. നിനക്ക് ആരെയും സംശയിക്കാം.
ഇല്ല.
ബാസല്‍ എപ്പോഴും ഞങ്ങളേക്കാൾ നിങ്ങളെയാണ് പരിച്ചരിച്ചത്.
ജയിലിലായ സഹോദരനോടുള്ള സ്നേഹം കൊണ്ടാണത്.
അതോ വർദയോടുള്ള സ്നേഹം കൊണ്ടോ!
നീ അത് ഉറപ്പു വരുത്തണം.
അത് തന്നെയല്ലേ നവാർ ആഗ്രഹിക്കുന്നത്?
ഡോക്ടർ, ഒരു നിമിഷം നില്‍ക്കൂ!
എന്താണിത്?
പോകാം ഡോക്ടർ.
മറ്റൊരു പരിശോധന കൂടി നടത്താമോ ഡോക്ടർ?
ആരെയാണ്?
എന്റെ ഭർത്താവ്.
നിനക്കെന്താ ഭ്രാന്താണോ?
എന്ത് നരകമാ നീ ഈ പറയുന്നത്!
ഇദ്ദേഹമായിരുന്നു അവളോട് ഏറ്റവും അടുത്ത വ്യക്തി.
ഞാനൊരു വഞ്ചകനാണെന്ന് പറയുകയാണോ?
നിന്റെ ബാഗുകൾ പായ്ക്ക് ചെയ്ത് ഇപ്പോള്‍ ഇറങ്ങണം! ഇനി ഒന്നും പറയേണ്ട, ഞാന്‍ തീരുമാനിച്ചു.
പോകാം ഡോക്ടർ.
- അല്ല, നില്‍ക്കൂ ഡോക്ടർ. - എന്താണിത്?
ഞങ്ങൾക്ക് നിങ്ങളെ ടെസ്റ്റ് ചെയ്യണം.
- എങ്കില്‍ നിങ്ങളേയും! - ബാസൽ!
ഒരു സ്വാതന്ത്ര്യ സമര സേനാനി ചതിക്കില്ലെങ്കില്‍..
..ടാക്സി ഡ്രൈവർ അങ്ങനെ ചെയ്യുമോ?
ഇദ്ദേഹത്തെപ്പോലെയാകാൻ ഞാനും ആഗ്രഹിച്ചു, പക്ഷേ അത് ഒരിക്കലും നടക്കാന്‍ പാടില്ലെന്ന് ഇയാള്‍ ഉറപ്പാക്കി.
നിന്നെ പാര്‍ട്ടിയിലേക്ക് കൊണ്ടുപോകരുതെന്ന് സയീദിനോട് പറഞ്ഞത് ഞാനാണ്!
എനിക്ക് ഒരു മകനെ ഇപ്പോള്‍ തന്നെ നഷ്ടപ്പെട്ടു, അത് പോരേ?
ശരി, ഞങ്ങൾ രണ്ടുപേരും ടെസ്റ്റ്‌ ചെയ്യുന്നു.
ഞാനത് ചെയ്യുന്നില്ല.
അമീറ?
നിന്റെ ഉമ്മയെക്കുറിച്ച് ഇപ്പോള്‍ സ്കൂളിന് മുഴുവൻ അറിയാം.
നിന്നെ പിന്തുണയ്ക്കാൻ ഞങ്ങൾ എല്ലാവരും ആഗ്രഹിക്കുന്നു.
നിങ്ങൾ എപ്പോഴാണ് എല്ലാം തുറന്നുപറയുക?
ലോകത്തിന് മുഴുവൻ ഇപ്പോൾ ഇതറിയാം.
ആരാണ് എന്റെ പിതാവ്?
നീ ഈ സ്ഥലം എത്രയും പെട്ടെന്ന് വിടണം.
ഈജിപ്തിലേക്ക് പോകൂ, ഞാൻ നിന്നെ സഹായിക്കാം.
ഞാൻ ആരുടെ മകളാണ്?
എന്റേത്.
സത്യം അറിയുന്നത് വരെ ഞാൻ പോകില്ല.
ഞാൻ നിന്നോട് അപേക്ഷിക്കുകയല്ല, പറയുകയാണ്‌ നീ ഇവിടം വിടണം!
എന്നെ ഗർഭം ധരിപ്പിച്ച ഡോക്ടറുടെ അടുത്തേക്ക് ഞാൻ പോകുന്നു.
നിനക്ക് അയാളെ കണ്ടെത്താൻ കഴിയില്ല.
- ഞാൻ അന്വേഷിച്ചു കണ്ടുപിടിച്ചോളാം. - അമീറ, അമീറ!
ശരി, ഞാനും നിന്നോടൊപ്പം വരാം.
- എനിക്ക് ഒറ്റയ്ക്ക് പോകണം. - അതുപറ്റില്ല.
അദ്ദേഹം ഒരു അഭയാർത്ഥി ക്യാമ്പിലാണ്, നിനക്ക് വഴിതെറ്റിപ്പോകും.
നിനക്ക് ആ സ്ഥലത്തെക്കുറിച്ച് അറിയില്ല, ഞാന്‍ കൂടെ വരാം.
ഒരു രക്ഷയുമില്ല.
ആ ഡോക്ടർക്ക് ചിലപ്പോള്‍ അറിയാമായിരിക്കും.
അവര്‍ രക്ഷപ്പെട്ടാൽ, എന്റെ കാര്യം തീരും!
അവര്‍ അതുചെയ്യില്ല!
പെട്ടെന്നു പോയിവരാം. ആരുടേയും ശ്രദ്ധയില്‍ പെടില്ല.
ഒന്നുംപറ്റില്ല. ഞാനത് കണ്ടുപിടിച്ചിരിക്കും.
അമീറ!
ഞാനവരുടെ കയ്യിൽ വിലങ്ങിടും.
അവരെ അടുത്ത കെട്ടിടത്തിന്റെ മേൽക്കൂരയിലേക്ക് കൊണ്ടുവരൂ, ഞാൻ അവിടെ താഴെ കാത്തുനില്‍ക്കാം.
എന്റെ ജീവനേക്കാള്‍ വലുത് നീയാതുകൊണ്ടുമാത്രം.
നിങ്ങളെ കെട്ടിയിട്ടതിൽ ക്ഷമിക്കണം.
എന്തുകൊണ്ടാണ് നീ ഇവളെ സഹായിക്കുന്നത്?
നിങ്ങൾക്ക് ഇപ്പോള്‍ ഒന്നും ചോദിക്കാൻ അവകാശമില്ല.
ഞാൻ അവനോടാണ് ചോദിക്കുന്നത്.
അവളെ ഞാൻ സ്നേഹിക്കുന്നു, വിവാഹം കഴിക്കാൻ ആഗ്രഹിക്കുന്നു.
വലത്തോട്ടോ ഇടത്തോട്ടോ?
ഏതു വഴി?
എനിക്ക് അത്ര ഉറപ്പില്ല. ഇടത്തോട്ടാണെന്ന് തോന്നുന്നു.
റോഡ് അടച്ചിരിക്കുന്നു!
പെട്ടെന്ന് പിന്നോട്ടെടുക്കുക.
ഞങ്ങളെ വഴിതെറ്റിക്കാനാണോ ശ്രമിക്കുന്നത്? അതിനാണോ നിങ്ങള്‍ വന്നത്?
അയാളുടെ സ്ഥലം കണ്ടെത്താൻ പ്രയാസമാണെന്ന് ഞാൻ നിങ്ങളോട് പറഞ്ഞു.
ഞാൻ ആയാളോട് ചോദിക്കാം!
സാർ?
നീ അവളെ ശരിക്കും സ്നേഹിക്കുന്നുണ്ടെങ്കിൽ,
എന്തെങ്കിലും ഒഴികഴിവ് പറഞ്ഞു അവളെ വീട്ടിലേക്ക് കൊണ്ടുപോകുക.
ഇക്കാര്യത്തില്‍ അധികം ഇടപെടരുത്.
ഞാൻ അവളുടെ ഉമ്മയാണ്, അവൾക്ക് നല്ലത് എന്താണെന്ന് എനിക്കറിയാം.
വലത്തേക്ക് തിരിയുക, തുടർന്ന് മൂന്നാമത്തെ ഇടത്തോട്ടുള്ള വഴി.
എന്താണ് പറ്റിയത്?
വലത്തോട്ട് തിരിയുക.
നിന്റെ പിതാവിന്റെ പേര് ഹസൻ എന്നാണ്.
അദ്ദേഹം ജയിലില്‍ നവാറിന്റെ സെൽമേറ്റായിരുന്നു, പക്ഷേ പിന്നീട് മോചിതനായി.
അവർ സന്ദർശകരെ നിരോധിച്ചപ്പോൾ, പരസ്പരം ആശയവിനിമയം നടത്താൻ അദ്ദേഹമാണ് ഞങ്ങളെ സഹായിച്ചത്.
എനിക്കും നവാറും ഇടയിലെ സന്ദേശങ്ങൾ അദ്ദേഹമാണ് പരസ്പരം കൈമാറിയത്.
ഞങ്ങൾ ഒരുപാട് പ്രാവശ്യം ഇതിനായി കണ്ടുമുട്ടി...
ഞങ്ങൾ പ്രണയത്തിലായി.
എന്തിനാ ഇപ്പോള്‍ ഇതെല്ലാം പറയുന്നത്?
ഡോക്ടറില്‍ നിന്നല്ല, നിങ്ങൾ അത് എന്നിൽ നിന്ന് കേൾക്കുന്നതാണ് എനിക്കിഷ്ടം.
ബീജസങ്കലനം നടത്തുമ്പോൾ ഞാൻ കന്യകയായിരുന്നില്ലെന്ന് ഡോക്റ്റര്‍ നിങ്ങളോട് പറയും.
അദ്ദേഹം എനിക്ക് വേണ്ടിയാണ് ആ രഹസ്യം ഇത്രയും കാലം മൂടിവെച്ചത്.
അത് തെറ്റാണെന്ന് എനിക്കറിയാമായിരുന്നു... പക്ഷെ ഞാൻ എന്ത് ചെയ്യുമായിരുന്നു?
ഞാനും ഒരു മനുഷ്യജീവിയാണ്.
ആരെങ്കിലും ഒന്ന് കെട്ടിപ്പിടിക്കണം, ഒന്നു തൊടണം.. എന്നെനിക്കും ആശയുണ്ടാവില്ലേ.
ഈ ഹസൻ ഇപ്പോള്‍ എവിടെയാണ്?
ഇസ്രായേലികൾ അവനെ കൊന്നു.
ഞാൻ നവാറില്‍ നിന്നു വിവാഹമോചനം നേടി, അയാളെ വിവാഹം കഴിക്കാനാഗ്രഹിച്ചു. പക്ഷേ അവൻ മരിച്ചു.
അത് നിന്റെ കുറ്റമല്ല...എന്റേതാണ്.
ശ്വാസമെടുക്കൂ...
ഉള്ളിലേക്ക് വലിക്കൂ.....
പുറത്തേക്ക് വിടൂ...
അമീറ വേണ്ട..
ഇത് ഇങ്ങനെയേ വരൂ എന്ന് ഞങ്ങൾ വിചാരിച്ചിരുന്നു.
ഞാൻ വിചാരിച്ചില്ല...
ആ വഞ്ചകി!
നമുക്ക് വീട്ടിലേക്ക് പോകാം.
ഞാൻ അവരോടൊപ്പം ആ കാറിൽ വരുന്നില്ല!
എന്താണ് ഇവിടെ നടക്കുന്നത്?
- ഇവിടുന്ന് എത്രയും പെട്ടെന്ന് പോകണം! ..അമീറ!
നിങ്ങളാണോ ഡോക്ടർ ഫാരിസ്?
അതെ.
നിങ്ങൾ ആരാണ്?
നിങ്ങൾ മറച്ചുവെച്ച ആ അപവാദമാണ് ഞാൻ.
നീ എന്തിനേക്കുറിച്ചാണ് സംസാരിക്കുന്നത്?
എന്റെ ഉമ്മയെ ഓർമ്മയുണ്ടോ?
വർദ അലി ഫൗദ്.
സിയാദ്, അവളെ ഇങ്ങോട്ട് വലിച്ചുകൊണ്ടുവരൂ!
എന്റെ അച്ഛനല്ലാത്ത ഒരു പുരുഷനിൽ നിന്നാണ് അവര്‍ ഗർഭിണിയായത്.
ഞാൻ അവളെ ഓർക്കുന്നു.
പക്ഷേ അവൾ നിങ്ങളുടെ അച്ഛനിൽ നിന്നാണ് ഗർഭിണിയായത്.
നിങ്ങൾക്ക് ഉറപ്പാണോ?
തീർച്ചയായും.
മാറിപ്പോകാന്‍ ഞാന്‍ ദിവസവും ഇങ്ങനെ കൃത്രിമ ബീജസങ്കലനം ചെയ്യുന്നയാളല്ല.
എന്റെ അച്ഛന് കുട്ടികളുണ്ടാകില്ല.
അദ്ദേഹത്തിന് ജന്മനാ ശേഷിക്കുറവുണ്ട്.
ഹൈപ്പോ..ഗോണാ...
ഹൈപ്പോഗൊനാഡിസം?
അതെ.
അങ്ങിനെയെങ്കില്‍ അയാള്‍ക്ക് നിങ്ങളുടെ പിതാവാകാൻ കഴിയില്ല.
നിങ്ങള്‍ അവന്റെ ബീജം ഉപയോഗിച്ചു എന്ന് പറഞ്ഞല്ലോ...
എനിക്ക് കിട്ടിയത് ഞാൻ ഉപയോഗിച്ചു.
ഒരുപക്ഷേ അത് അവന്റെതായിരിക്കില്ല.
നിങ്ങള്‍ അപ്പോള്‍ ഡിഎൻഎ ടെസ്റ്റ് നടത്തിയില്ലേ?
ആ സമയത്ത് ഇവിടെ ഡിഎൻഎ ടെസ്റ്റുകൾ ഉണ്ടായിരുന്നില്ല.
ബീജസാമ്പിൾ എനിക്ക് ലഭിക്കുന്നതിന് മുമ്പ് മറ്റാരാണ് അത് കൈകാര്യം ചെയ്തത്?
എന്റെ അമ്മാവൻ ... പിന്നെ ...
അദ്ദേഹം മാത്രം. മറ്റാരുമില്ല.
അത് കടത്തികൊണ്ടുവന്ന കാവൽക്കാരനും.
- ഇങ്ങനെ ഒരു യാത്ര ഒരിക്കലും സംഭവിച്ചിട്ടില്ലെന്നു വിചാരിക്കുക. - ഇല്ല, അത് സംഭവിച്ചുകഴിഞ്ഞു.
ഇല്ല, സംഭവിച്ചിട്ടില്ല.
നീ ഒരു തന്തയില്ലാത്ത കുട്ടിയായിരിക്കുന്നതാണ് നല്ലത്...
ഒരു ഇസ്രായേലിയാവുന്നതിനേക്കാള്‍!
ഈ കേസ് ഇവിടെ അവസാനിപ്പിക്കണം.
അല്ലെങ്കിൽ, അവർ അതുകണ്ടെത്തുന്നതുവരെ നിർത്തില്ല.
എങ്ങനെ അത് അടയാൻ പോകുന്നെന്നാണ് പറയുന്നത്?
നിങ്ങൾ എവിടെയായിരുന്നു?
എനിക്ക് രക്ഷപ്പെടണമെന്നുണ്ടായിരുന്നു. എന്നാല്‍ ഇവൾ എന്നെ സഹായിക്കുന്നില്ല.
ഞങ്ങളെയെല്ലാം നശിപ്പിക്കുകയാണോ നിങ്ങൾക്കു വേണ്ടത്?
മതിയെന്നു പറഞ്ഞാല്‍ മതി!
നീ പറഞ്ഞത് ശരിയാണ്.
നന്നായി.
കുടുംബത്തെ എല്ലാവരെയും വിളിച്ചുകൂട്ടൂ, ഞാൻ എല്ലാ സത്യങ്ങളും പറയാം.
ഞാൻ വഞ്ചകിയും നുണച്ചിയുമാണ്.
നിനക്കറിയാമോ,
നീ ഇപ്പോഴും കാഴ്ചയില്‍ എന്നെപ്പോലെത്തന്നെയാണ്.
ഞാൻ എപ്പോഴും നിങ്ങളെപ്പോലെ തന്നെയായിരിക്കും.
നീ ചിത്രം കൊണ്ടുവന്നിട്ടുണ്ടോ?
അതിൽ നിങ്ങൾക്ക് എന്നെ വേണോ എന്നതില്‍ എനിക്ക് ഉറപ്പില്ലായിരുന്നു.
ഡിഎൻഎ പരിശോധനയെക്കുറിച്ച് എന്തെങ്കിലും വിവരങ്ങളുണ്ടോ?
നിങ്ങളുടെ സഹോദരന്മാർ ടെസ്റ്റിനെച്ചൊല്ലി വഴക്കിട്ടെങ്കിലും ഒടുവിൽ അവരത് ചെയ്തു. അവ നെഗറ്റീവാണ്.
എന്നെ ഗർഭം ധരിക്കാൻ ഉപയോഗിച്ച സാമ്പിൾ മറ്റാരാണ് കൈകാര്യം ചെയ്തത്?
ബാസൽ...
അയാള്‍മാത്രം.
അല്ല...
ആരും സത്യം കണ്ടെത്താതിരിക്കാൻ നിങ്ങളെ വഞ്ചിച്ചുവെന്ന് ഉമ്മ പറയാൻ പോകുന്നു.
അവളെ അത് ചെയ്യാൻ നിങ്ങൾ അനുവദിക്കുകയാണോ?
നിന്റെയോ അവളുടെയോ, ആരുടെ ജീവിതമാണ് നശിക്കേണ്ടത് എന്ന് തിരഞ്ഞെടുക്കാനാണോ നീ എന്നോടാവശ്യപ്പെടുന്നത്?
അവര്‍ നിങ്ങളുടെ ഭാര്യയാണ്. നിങ്ങള്‍ക്ക് വേണ്ടി അവര്‍ ഒരുപാട് ത്യാഗങ്ങള്‍ ചെയ്തിട്ടുണ്ട്.
നീയും...
ഞാനൊന്നും ചെയ്തിട്ടില്ല എന്നാണോ നീ പറയുന്നത്?
അതുപോലെ ഒന്നും!
ഞാൻ...
ഞാൻ ഒരു ഇസ്രായേലിയാണ്.
അല്ല!
നീ എന്റെ മകളാണ്!
എന്റെ മകൾ.
അവരെല്ലാം അവിടെയുണ്ടോ?
അമീറ.
നീ ഓ കെ യല്ലേ?
ഹസൻ വക്കീലാണ് അമീറയുടെ പിതാവ്.
നവാറിന്റെ സുഹൃത്തോ?
അവൻ ഞങ്ങളുടെ സന്ദേശവാഹകനായിരുന്നു.
എന്നാൽ കാര്യങ്ങൾ കൈവിട്ടുപോയി.
ഹസനും നവറും സഹോദരങ്ങളെപ്പോലെയായിരുന്നു.
എനിക്കറിയാം.
അത് കൂടുതൽ ബുദ്ധിമുട്ടുണ്ടാക്കി.
ഇവിടുന്ന് പോകൂ.
ഇപ്പോള്‍ ഇറങ്ങിപ്പോകൂ!
ഇതിന്റെ കടം നീ വീട്ടേണ്ടി വരും.
നീ അർഹിക്കുന്നത് നിനക്ക് കിട്ടാന്‍ പോകുന്നു!
- എന്റെ ഉമ്മ നിരപരാധിയാണ്! - നീ മിണ്ടാതിരിക്ക്!
നീ ശബ്ദിച്ചുപോകരുത്! ഇവിടുന്ന് പോകാന്‍!
ഇസ്രായേലി കാവൽക്കാരൻ ബീജം മാറ്റി!
അത് അസംബന്ധമാണ്! അവള്‍ പറയുന്നത് കേൾക്കരുത്.
ഞാൻ നവാറിനെ ചതിച്ചു! ഹസനാണ് അവളുടെ പിതാവ്!
ഡോ. ഫാരിസിനോട് നിങ്ങള്‍ക്ക് ചോദിക്കാം... നവാറിനോട് പോലും വേണമെങ്കില്‍ ചോദിക്കൂ!
അവളെ വിശ്വസിക്കരുത്! ഞാൻ ഒരു വഞ്ചകിയാണ്!
ഞാൻ നവാറിനെ ചതിച്ചു!
ഞാനത് ചെയ്തു!
ഇത് സത്യമാണ്! അവൾ ഹസന്റെ മകളാണ്, നവാറിന്റേതല്ല.
എന്നെ വിശ്വസിക്കൂ...
നീ എന്താ ചെയ്യുന്നത്?
നിങ്ങൾക്ക് ഞാന്‍ മൂലം ഒരു പ്രശ്നവും ഉണ്ടാവരുത്!
എന്ത് പ്രശ്നം?
എനിക്കറിയില്ല.
നമുക്കതിനെപ്പറ്റി പിന്നീടാലോചിക്കാം.
ഇവിടെ കുഞ്ഞുങ്ങളുണ്ട്, അവരെ അപകടത്തിലാക്കാന്‍ കഴിയില്ല.
നീ എവിടെ പോകുന്നു?
- എനിക്കിത് സ്വയം കൈകാര്യം ചെയ്യാൻ കഴിയും. - ഞാൻ നിന്നെ കൊണ്ടുവിടാം...
വേണ്ട!
അതിന്റെയൊന്നും ആവശ്യമില്ല.
ഞാൻ നിന്നെ ആയിരം തവണ വിളിച്ചു, നിന്റെ ഫോൺ ഓഫായിരുന്നു.
അവർ നിങ്ങളെ പോകാൻ അനുവദിച്ചോ?
നീ പറഞ്ഞത് നവാറും ഡോക്ടറും സ്ഥിരീകരിച്ചു.
നീ അത് ചെയ്യാൻ പാടില്ലായിരുന്നു.
നീ നിര്‍ബന്ധമായും ഇവിടുന്നു പോകണം.
- എവിടെ പോകും? - അകലെയുള്ള ഏത് രാജ്യത്തിലേക്കും.
വരൂ.
ഞാൻ ഇവിടെ നില്‍ക്കുകയാണ്.
നിനക്കത് കഴിയില്ല.
ഇവിടെയുള്ള പലർക്കും ഇസ്രായേലിനോട് പകയുണ്ട്.
നിങ്ങൾ എന്താണ് പറയാന്‍ ശ്രമിക്കുന്നത്?
ആരുവേണമെങ്കിലും നിന്നെ ഉപദ്രവിച്ചേക്കാം.
അമീറ, ഇവിടെ വരൂ! അമീറ!
ഞാൻ നിന്നോടാ സംസാരിക്കുന്നത്!
നിങ്ങൾക്ക് എന്നിലെന്തെങ്കിലും പ്രശ്നമുള്ളതായി തോന്നുന്നുണ്ടോ?
ഇല്ല, അതെന്താ അങ്ങിനെ ചോദിച്ചത്?
നിങ്ങളെന്താണീ നോക്കുന്നത്?
നിനക്ക് എന്താണ് പറ്റിയത്?
നിർത്തൂ! നിര്‍ത്തൂ! മതി!
അമീറ, ഇപ്പോൾ ഇവിടെ വരൂ!
എന്നോടൊപ്പം വരൂ.
അവർ നിങ്ങളെ ഉപദ്രവിക്കുകയാണോ നിനക്ക് വേണ്ടത്?
- അവർ നിങ്ങളുടെ മേൽ ഒരു വിരൽ വെച്ചാൽ, അവർ സസ്പെൻഡ് ചെയ്യപ്പെടും. - എന്തിന്?
ഞാൻ അവരുടെ ശത്രുവിന്റെ മകളാണ്.
നീ ഒരു യഹൂദയാണെങ്കിൽപ്പോലും. അതിനർത്ഥം നീയാണ് പ്രശ്നം എന്നല്ല.
ഞാൻ നിങ്ങളോട് അന്നങ്ങനെ ചെയ്തശേഷവും നിങ്ങള്‍ എന്തിനാണ് എന്നെ സംരക്ഷിക്കുന്നത്?
ആരെങ്കിലും അത് ചെയ്യുമായിരുന്നു... നീ അല്ലെങ്കിൽ....
നീ ആ പഴയ അമീറ തന്നെയല്ലേ?
അല്ല.
ഞാൻ ഈ അമീറയാണ്. കാരണം ഞാന്‍ ഇവിടെയാണ് ജനിച്ചത്.
ഞാൻ അവിടെയാണ് ജനിച്ചിരുന്നെങ്കിൽ ഞാൻ മറ്റൊരാളാകുമായിരുന്നു.
അപ്പോൾ ഇവിടെ ജനിച്ചവരെല്ലാം ഒരുപോലെയാണോ? അവിടെ ജനിച്ചവരെല്ലാം ഒരുപോലെയാണോ?
ഇതെല്ലാം കർശനമായും ഡിഎൻഎയുടെ കാര്യം മാത്രമാണോ?
അപ്പോൾ നമുക്ക് സ്വതന്ത്രമായ ഇച്ഛാശക്തിയില്ലേ?
അപ്പോള്‍...
ഇനി ഇതെല്ലാം തരണം ചെയ്യാൻ എനിക്കെങ്ങിനെ സാധിക്കും?
സത്യം നിങ്ങളെ ഇല്ലാതാക്കുമെന്ന് ഞാൻ ഭയപ്പെട്ടു.
ഇപ്പോഴും കള്ളം പറഞ്ഞില്ല എന്നുതന്നെയാണോ നീ വിചാരിക്കുന്നത്?
ഇനി ഞാൻ എങ്ങനെ ഞാനായി ജീവിക്കും?
ഞാന്‍ തന്നെയാണ് എന്നെ എല്ലാവരാലും സംശയിക്കത്തക്കവളാക്കിയത്.
- എനിക്ക് കുറച്ച് കാര്യങ്ങൾ ചോദിക്കാമോ? - എന്തുംചോദിക്കാം.
അമീറ ഈ രാജ്യം നിര്‍ബന്ധമായും വിടണം.
ആ വരച്ചുവെച്ചത് ഏതോ മണ്ടൻ പിള്ളേരാവും.. ആരും അവളെ തൊടാന്‍ വരില്ല.
ഞാൻ എന്റെ മകളുടെ കാര്യത്തില്‍ ഒരു റിസ്ക് എടുക്കാൻ എന്തായാലും മുതിരുന്നില്ല.
അപ്പോൾ അവളെ ഞാനിനി കാണില്ലേ?
അവൾ പോകാൻ വിസമ്മതിക്കുന്നു.
ഞാൻ പറയുന്നത് അവൾ കേൾക്കില്ല.
നിങ്ങള്‍ക്ക് മാത്രമേ അവളോട് സംസാരിക്കാൻ കഴിയൂ.
ശരി...
ഞാൻ സയീദിനോട് പറഞ്ഞ് യാത്ര ക്രമീകരിക്കാം, പക്ഷേ ഒരു നിബന്ധനയുണ്ട്...
നീ അവളുടെ കൂടെ പോകണം.
ഞാൻ അവളെ അവിടെ സെറ്റില്‍ചെയ്യാന്‍ സഹായിക്കും, എന്നിട്ട് നിങ്ങളുടെ അടുത്തേക്ക് വരും.
പാടില്ല.
നീ അവളുടെ കൂടെ നിൽക്കണം.
ഇല്ല.
എന്നിട്ട് ഒരു പുതിയ ജീവിതം ആരംഭിക്കുക.
ഇല്ല.
വേണം.
- ഒരിക്കലുമില്ല, നവാർ. - അല്ലെങ്കിൽ...
ഞാൻ അവളെ പോകാന്‍ നിര്‍ബന്ധിക്കില്ല.
- നവാർ... - ഞാൻ അവളെ പറഞ്ഞുമനസ്സിലാക്കില്ല.
പോകല്ലേ.. വെക്കല്ലേ.. ! ദയവായി വെക്കരുത്!
ഹലോ.
അമീറാ നീ ഈ നാട് വിടണം.
ഞാൻ പോയാൽ, ഞാൻ എന്തിലോ കുറ്റക്കാരിയാണെന്ന് എനിക്കുതന്നെതോന്നും.
ഞാൻ ഇവിടെ താമസിച്ച് ഞാൻ ആരാണെന്ന് എല്ലാവര്‍ക്കും കാണിച്ചുകൊടുക്കും.
അത് അങ്ങിനെ നടക്കണമെന്നില്ല.
നീ എല്ലായ്പ്പോഴും നാണംകെടുത്തപ്പെട്ടേക്കാം.
എന്നോട് ഇങ്ങനെ പറയണം എന്ന് ഉമ്മ നിങ്ങളോട് പറഞ്ഞു അല്ലേ.
ഇല്ല, ഞാൻ മറ്റൊരുവഴിയില്‍ സ്വന്തമായി ആലോചിച്ചതാണ്..
എന്ത് തന്നെ ആയാലും...
നീ ഒരിക്കലും ഞങ്ങളിൽ ഒരാളാകില്ല.
ഇത് പിന്നീട് കൂടുതൽ വഷളാവുകയേ ഉള്ളൂ.
പിന്നെപ്പിന്നെ, നീ ഒരു ചാരയാണെന്നുവരെ ആളുകൾ കരുതും.
ശരി.
എന്നെച്ചൊല്ലിയുള്ള എല്ലാ പ്രശ്നങ്ങളിൽ നിന്നും ഞാൻ നിങ്ങളെ മോചിപ്പിക്കാം.
നീ എന്തുചെയ്യാൻ പോകുന്നു?
ഞാനത് കണ്ടുപിടിച്ചോളാം.
എങ്ങനെ?
അമീറ?
നീ സ്വയം വേദനിപ്പിച്ചാൽ ഞാനത് ഒരിക്കലും പൊറുക്കില്ല.
കാരണം...
അത് കാര്യങ്ങൾ കൂടുതൽ വഷളാക്കുകയേയുള്ളൂ.
നീ എത്രയും പെട്ടെന്ന് പോകുന്നതാണ് ഏറ്റവും നല്ലത്.
നിന്റെ സാധനങ്ങൾ പാക്ക് ചെയ്യൂ...
ഞാൻ നിന്റെ ആരെങ്കിലും ആണെങ്കില്‍... ഞാന്‍ പറഞ്ഞത് ചെയ്യുക.
പിന്നെ ഒരിക്കലും തിരിച്ചുവരാതിരിക്കൂ.
ഇത് നിങ്ങളുടെ കണ്ണുകളിൽ കെട്ടുക.
- ഇതെന്തിനാണ്? - എന്തുകൊണ്ടാണെന്ന് നിനക്കറിയാമല്ലോ.
- അവൾ അത് ചെയ്യില്ല. - എന്തേ?
എന്തിനാ നീ ഇങ്ങനെ ചെയ്യുന്നത്?
ഇയാള്‍ അവളുടെ കണ്ണുകെട്ടാന്‍ പറഞ്ഞു.
ആരാ നിന്നോട് അങ്ങനെ ചെയ്യാൻ പറഞ്ഞത്?
- അവൾ നിങ്ങളുള്ള സ്ഥലം റിപ്പോർട്ട് ചെയ്യുമെന്ന് ഞാൻ ഭയപ്പെട്ടു. - എന്റെ കണ്‍മുന്‍പില്‍ നിന്ന് പോയ്ക്കൊള്ളണം, ഇപ്പോൾ!
നീ ഈജിപ്തിലേക്ക് പോകുന്നു.
നിങ്ങൾ അവ എനിക്ക് അയച്ചുതന്നാല്‍ മതിയായിരുന്നു.
പോകുന്നതിന് മുമ്പ് എനിക്ക് നിന്നെ കാണണമെന്നുണ്ടായിരുന്നു.
നീ എന്റെ രേഖകളിലെ മകൾ മാത്രമല്ല.
അങ്ങനെ, ഒടുവിൽ അത് കിട്ടി.
നിന്റെ അപ്പൂപ്പൻ ആദ്യത്തെ ക്യാമറ തരുമ്പോള്‍ എനിക്കന്ന് ഒമ്പത് വയസ്സായിരുന്നു.
നവാർ അപ്പോഴും ചെറുതായിരുന്നു.
ഒരു ഷൂബോക്സിനെ അവന്‍ തന്റെ ക്യാമറയി സങ്കല്‍പ്പിക്കുമായിരുന്നു..
എന്നിട്ട് അവൻ എന്നെ അനുകരിക്കും.
ഞാൻ എടുക്കുന്ന അതേ ചിത്രങ്ങൾ എടുക്കുന്നതായി ഭാവിക്കും.
ഉപ്പ പറയാറുണ്ടായിരുന്നു, "സയീദ്‌, നീ ഒരു തെറ്റല്ല, രണ്ട് തെറ്റാണ് ഒരുമിച്ച് ചെയ്യുന്നത്.
'കാരണം നീ എന്തു ചെയ്താലും നവാറും അതുചെയ്യും.
ഞാൻ എപ്പോഴും എന്നോട് തന്നെ പറയാറുണ്ട്, ഇതെല്ലാം നിര്‍ത്തി ഒരു ദിവസം ഞാൻ ഫോട്ടോഗ്രാഫിയിലേക്ക് മടങ്ങും.
എനിക്കിവിടെ നില്‍ക്കണം.
അത് സാധ്യമല്ല.
നിങ്ങൾ എന്ത് ചെയ്താലും ചിലർ നിങ്ങളെ ഒരിക്കലും അംഗീകരിക്കില്ല.
അവരുടെ മനസ്സ് മാറ്റാൻ എനിക്കൊരു വഴിയുണ്ട്.
എങ്ങനെ?
നമ്മോട് ഇത് ചെയ്ത ആ പഴയ കാവൽക്കാരനെ നിങ്ങൾക്കറിയാമായിരിക്കുമല്ലോ?
നീ എന്താണ് ഉദ്ദേശിക്കുന്നത്?
എനിക്ക് അയാളുടെ വിലാസം വേണം.
എന്തിന്?
ഞാൻ അതിർത്തി കടന്ന്...
അയാളെ കൊല്ലും.
അമീറ, നീ നിന്റെ ഉമ്മയുടെ കൂടെ പോയാൽ മാത്രം മതി.
എവിടേക്ക്?
എന്റെ ഇന്നുവരെയുള്ള ജീവിതം ഇവിടെ ഉപേക്ഷിച്ച് പോയാല്‍ ഞാൻ സന്തോഷവതിയായിരിക്കുമെന്ന് നിങ്ങൾ വിചാരിക്കുന്നുണ്ടോ?
നമ്മിൽ ഒരാൾക്ക് അത് ചെയ്യാൻ കഴിയും.
ഞാൻ അത് ചെയ്തോളാം.
വേണ്ട.
എനിക്കുതന്നെ അത് ചെയ്യണം.
അതാണ് ഏറ്റവും പ്രധാനകാര്യം.
അത് ചെയ്യേണ്ട ഒരു കാര്യവുമില്ല.
ഞാൻ പോയാൽ...
എനിക്ക് ഒരിക്കലും ഓ കെ യാകില്ല.
ഞാൻ പതുക്കെ പതുക്കെ മരിക്കും.
ഇപ്പോഴും എനിക്ക് നവാറിനെ കുറിച്ചുള്ള കുറ്റബോധം തീര്‍ന്നിട്ടില്ല. കൂടുതൽ കുറ്റബോധം സഹിക്കാൻ എനിക്ക് കഴിയില്ല.
നിങ്ങൾ എന്നെ സഹായിച്ചില്ലെങ്കിൽ,
ഞാൻ അതിർത്തി കടക്കും,
എന്നെ കൊല്ലുന്നത് വരെ കാണുന്ന എല്ലാ സൈനികരെയും ഞാൻ ആക്രമിക്കും.
നിങ്ങൾ ആ കുറ്റബോധത്തിലായിരിക്കും ജീവിക്കേണ്ടി വരിക.
നിനക്ക് ഭ്രാന്താണോ? നിനക്ക് കൊല്ലണോ?
എനിക്ക് മറ്റുവഴികളില്ല.
മനുഷ്യരെ നരകത്തിലാക്കാന്‍!
- പിന്നെ നിങ്ങളുടെ കുടുംബം? - അത് പ്രശ്നമില്ല.
ഞാൻ നിന്നെയും കൊണ്ടുപോയ്ക്കോളാം.
നിങ്ങളോടത് ചെയ്യാൻ എനിക്കു കഴിയില്ല.
നീ ആരോടും ഒന്നും തെളിയിക്കേണ്ട ആവശ്യമില്ല.
മറ്റുള്ളവര്‍ക്കല്ല, എനിക്കായി എനിക്കത് ചെയ്തേപറ്റൂ.
നീ അതേ പെണ്ണാണ്.
ഒരിക്കല്‍ ഞാൻ സ്നേഹിച്ച അതേപെണ്ണ്.
ചൂടുള്ള വസ്ത്രങ്ങൾ പായ്ക്ക് ചെയ്യുക, അലക്സാണ്ട്രിയയില്‍ ഇവിടെത്തേക്കാൾ തണുപ്പാണ്.
എല്ലാ ചിത്രത്തിലും നീ എത്ര സുന്ദരിയാണ്.
അവൾ മനസ്സ് മാറ്റിയെന്ന് തോന്നുന്നു.
സിയാദ്, ഒന്നു കൂടി ശ്രമിക്കൂ.
സിയാദ്.
നമുക്ക് പോകാം.
- തോക്ക് എങ്ങനെ ഉപയോഗിക്കണമെന്ന് നിനക്കറിയാമോ? - ഞാൻ ഒന്നുരണ്ടു തവണ നോക്കിയതാണ്.
ഗംഭീരം.
വിലാസം എവിടെ?
ഞാനും നിങ്ങളുടെ കൂടെ വരുന്നു.
സിയാദ്.
വേഗം വാ!
ഞാൻ നിന്നെ വിട്ടുപോവില്ല.
വരൂ!
ഉയര്‍ത്താന്‍ സഹായിക്കൂ.
ശ്രദ്ധിച്ച്, പോകൂ!
- എനിക്കായി ഒന്നുകൂടി അത് ഉയർത്തുക. - എന്തിന്?
ഞാനും അതിര്‍ത്തികടക്കുന്നു.
ഞാൻ കൂടുതൽ പലകകൾ എടുത്ത് വരാം.
നിങ്ങൾക്ക് എന്നെ കണ്ടെത്താനാവില്ല
സിയാദ്.
നോക്കൂ, അവിടെ ആരോ നില്‍ക്കുന്നു!
അവിടെ നില്‍ക്കാന്‍!
നില്‍ക്കുക അല്ലെങ്കിൽ ഞങ്ങൾ വെടിവെക്കും!
അവസാന മുന്നറിയിപ്പ്, ഞങ്ങൾ നിങ്ങളെ വെടിവയ്ക്കും!
ഞാൻ ഇവിടെയുണ്ട്, പുറത്ത്.
ഞാൻ ഡിറ്റക്ടീവ് ഇസാക്ക് നഫ്താലി.
എന്താണ് സംഭവം?
നിങ്ങൾ ഒരു ശരീരം തിരിച്ചറിയണം.
എന്തുകൊണ്ടാണ് ഞാൻ...?
അതിർത്തി കടക്കുന്നതിനിടെയാണ് വെടിയേറ്റത്...
നിങ്ങളുടെ പേരും വിലാസവും എഴുതിയ ഒരു കടലാസ് അവളുടെ കയ്യിൽ ഉണ്ടായിരുന്നു.
ഇല്ല, ഞാൻ ഇവളെ മുമ്പ് കണ്ടിട്ടില്ല.
അവളുടെ പേര് അമീറ സെയ്ദ് ഔദ. മെഗിഡോ ജയിലിൽ ഒരു ഭീകരനെ അവൾ സന്ദർശിക്കാറുണ്ടായിരുന്നു.
നിങ്ങൾ അവിടെ ജോലി ചെയ്തിരുന്നു, അല്ലേ?
അത് വളരെ മുന്‍പായിരുന്നു.
അപ്പോൾ നിങ്ങൾക്ക് ഇവളെ അറിയില്ലെന്ന് ഉറപ്പാണല്ലേ?
ഇസാക്ക്, പറയൂ..നിനക്ക് ഇവളെ അറിയാമോ?
ഉദിച്ചുണരുന്ന സൂര്യനുനേര്‍ക്ക് വരൂ.. നിങ്ങളുടെ ഉത്‌പത്തി ഒരു പ്രഹേളികയാണ്
ആ ഉയര്‍ന്നതിട്ടിലേറി എഴുന്നേറ്റുനില്‍ക്കുക.
ഓ, മേരിയുടെ കുഞ്ഞേ, നിങ്ങളാണ് അത്.
ഉയിര്‍ക്കൂ.. ഉയിര്‍ക്കൂ...
ഒരിക്കലും പക്ഷേ ഞങ്ങളെ കൈവെടിയരുത്
നീയാണ് ജീവിതത്തിന്റെ ഇരുട്ടിലെ ഞങ്ങളുടെ വെളിച്ചം
മലയാളം സബ്ടൈറ്റില്‍ തയ്യാറാക്കിയത്: പി പ്രേമചന്ദ്രന്‍ (ഓപ്പണ്‍ ഫ്രെയിം, പയ്യന്നൂര്‍)